
ESCENA  FRIMERA 

li.  ERNEST  y  PACO 

(Al  ajsars'el  teli"»  D.  Ernesl  entra  en  escena  per  la  porta  segona 
esquerra;  la  tenca  en  elau  y's   tica  aquesta  à  la  butxaca)". 

Ern.'  (Mirant ei reioije)  Son  tres  quarts  d'onze.  Segons 
el  telegrama  qu'ha  enviat  desde  La  Jun- 
quera,  à  las  onze  en  punt  arribarà'l  senyoret 
Salvador  à  la  porta  de  casa,  confirmant 
aixís  lo  que'm  dcya  en  la  carta  que  m'eseri- 
gué  fa  vuyt  días.  Mes  ja  qu'ell  s'en  anà  à  la 
francesa,  sense  despedirse  de  mi  ni  reeor- 
darse  que  pare  tingués,  fins  qu'arribà  à 
Londres  ab  l'automóvil... 

Paco       Fins  à  Londres  va  anar  ab  l'automóvil? 

Ern.        Fins  à  Londres! 

Paco  Ay!  ay!  Com  ho  va  fer?  Com  va  passar  el  Ca- 
nal de  la  Manxa'? 

Ern.  Tu  diràs,  ximplet.  Lo  devia  passar  nadant  y 
estirant  l'automóvil  ab  una  cordeta,  si't 
sembla... 

Paco        Com  que  diu  que... 

Ern.  Ell  va  telegrafiar  dihent:  «Acabo  de  llegar 
con  mi  màquina»,  no  en  mi  màquina.  Ho 
entens  are? 

Paco       Sí  senyor,  sí;  està  entès,  dispensi. 

Ern.  Donchs  bueno.  Quan  ell  telegrafià,  feya  vuyt 
días  qu'era  fora.  Que  no  t'en  recordas  per 
ventura? 

Paco        Prou;  mes,  com  han  passat  tants  mesos... 

Ern.  Deu  justos;  demà'ls  farà.  Per  lo  tant  éll  s'en 
anà  à  la  francesa  y  jo'l  rebré  à  la  inglesa. 
Quan  siga  hora  ja  tornaré.  Li  entregas  la  co- 
rrespondència que  hi  ha  damunt  d'aquesta 
taula  y  que  s'en  enteri.  Ja'n  tindrà  per  en- 
tretenirs'una  estona,  (transició)  Yla  senyoreta? 

Paco       Ha  sortit. 

Ern.        M'en  alegro;  aixís  no'l  rebrà  ningú. 

Paco       L'hauré  de  rebrer  jo. 

Ern.        Tu  no  ets  ningú. 

Paco        Gracias. 

ERN.  (fent  seinldantd'anarsen  y  retrocedint)  Ah! 

Paco       Qué  se  li  ofereix? 

Ern.        Pocas  esplieacións. 

Paco       Estigui  tranquil. 

Ern.  T'ho  adverteixo  perque'l  conech,  y  com  que 
entre  tu  y  ell  y  ell  y  tu  hihamoltaconfiansa... 

Paco  D.  Ernest;  seré  mut  com  la  estàtua  d'en 
Colón.  No  mouré  mes  qu'el  dit.  Quan  me 
pregunti,  y  segons  lo  que'm  pregunti,  li  faré 

aixís  (allargant  el  bras  y  senyalant  com  el  de  Colón)  Ó   aÍXÍ8 
(posants  el  dit  als  llavis). 

Ern.        Donchs  entesos  (ananisen). 

Paco       Passiho  be. 

Ern.        No  deixis   d'entregarli   la   correspondència 

aixís  qu'ari'ibi  (s 'en  va  pel  (oro). 

Paco       Perdi  cuidado. 


ESCEXA  II 

PACO  sol 

La  veritat  es  qu'el  senyoret  ne  va  fer  un  xieh 
massa.  Anarsen  à  Londres  ab  la  Bella  Pan- 
chita,  una  fulana  que  feya  tronar  y  plourer 
à  l'Edén  Concert,  sense  despedirse  ni  dirne 
res  à  ningú,  es  tenir  molta  barra.  Però  l'en- 
demà ho  sabia  tot  Barcelona.  Es  clar:  s'en 
anà  al  pich  del  dia  ab  l'automóvil  y  atraves- 
sà  la  Rambla  duhentla  à  n'ella  al  costat,  tota 


plena  de  flors  y  ab  un  sombreràs  vermell 
que  semblava  un  paraiga  de  família...  Aixís 
ho  deyan  perquè  jo  no'ls  vaig  pas  veurer... 
En  fi;  no  hi  ha  com  tenir  diners,  y  un  bon 
automóvil  per  anar  à  gastarls  ben  lluny. 
Jo,  mal  m'està'l  dirho;pero  si'm  trobés  en  el 
seu  puesto,  de  capritxos  aixís  també'n  tin- 
dria. ; La  Bella  Panchita!  Oh!  Si  qu'ho  era  de 
hermosa,  sí.  Un  diumenge  à  la  tarde,  ni  vaig 
gastar  dos  rals  per'anarla  à  veurer  y  à  sen- 
tir cantar.  Y  francament:  quan  va  terminar 
aquella  canso  qu'  acabava  dihent:  «;quiénme 
quiere  à  mi?». fou  tal  el  meu  entusiasme,  que 
no  poguentme  contenir  vaig  contestarlí:  «Yo, 
resalada,  yo  que  te  quiero  te  requiero  y  te 
requetequiero».  Y  no  tenint  altre  cosa  ama, 
vaig  tirarli  à  las  taulas  l'ensaymada  d'un  se- 
nyor vell  que  preníaxacolataàmon  costat.  L' 
escàndol  que's  va  armar  fou  de  primera;vo- 
líandurme  al  cuartelillo,pero'l  senyoret, que, 
com  de  costum  era  entre  bastidors,  va  lograr 
que  la  cosa  no  passés  d  -mayores.  Si  Don  Er- 
nest n'hagués  hagut  esment  de  segur  que,  me 
hauria  despatxat.  Pero'l  senyoret  s'ho  va  ca- 
llar! Pobre  senyoret..!  No'n  trobarà  pochs  de 
cambis  en  aquesta  casa  y  en  la  seva  família! 
Don  Ernest  casat  ;Oh!  Y  ab  qui  ;María  san- 
tíssima! Ab  qui.  .!  El  seu  cosí  Miquel,  casat! 
La  seva  tieta,  casada!  Tots  casats!  Tots... 
menos  jo!  Y  ell  no'n  sab  res  de  tot  això.  Na- 
turalment! Com  que  no  parava  dos  días  en 
una  ciutat,  ni  may  sabíam  ahont  anava, 
r;com  dimontri  podíam  comunicar  li  res?  (Se 
sent  ei  tel...  tef...  dun  automóvil)  Ola!  Ja'l  tenim  aquí. 
Deu  ser  ell!  (Anant  cap  el  baicó)  Puntual  com  sem- 
pre! Ell  es!...  La  veritat  sigui  dita,  el  senyo- 
ret. Salvador  es  molt  simpàtich  y  molt  gua- 
po!  Y  aixís  se  compren  qu'ab  tants  diners, 
tingui  tant  partit!  Si  n'haurà  fetas  de  con- 
quistas.en  aquets  deu  mesos!  Perquè  es  de 
suposar  que  de  la  Beüa  Panchita  s'en  can- 
saria! Ja'l  tenim  aquí! 

ESCENA   III 


SALVADOK  y  PACO,  després  ÀNGELA 


.  (Salvador  entra  al>  una  maleta  de  ma.,  que  deixa  al  entrar  damunt 
d'una  cadira). 

Salv,       (entrant)  Ola  Paco  de  mi  alraa. 

Paco        Sigui  benvingut. 

Salv.       Gracias,  noy.  (Donantn  la  ma)  Y  el  Papà? 

Paco        Ha  sortit. 

Salv.       Ha  sortit?  Que  no  va  rebrer  la  carta  que  li 

vaig  escriurer  fa  uns  quants  días?  Que  no  ha 

rebut  el  meu  telegrama? 
Paco       Sí  senyor;  però  està  mol  disgustat  ab  vostè 

y  nvha  dit  que  ja  que  vostè  va  despedirse  à 

la  francesa,  qu'ell  el  rebria  à  la  inglesa. 
Salv.       Molt  be!  Ha  volgut  fer  un  xiste.  Menos  mal! 

S'veu  que  està  de  bon  humor. 
Paco        Prou!  Ah!  M'ha.  dit  que  li  dongués  aquestas 

Cartas  V  que . . .  (s  posa  l'dit  als  llavis  y  li  entrega  las  eartas)-. 
SALV.         (tíhent)    Ja!    ja!    ja!    Bueno!    (prenent  las  cartas)    Be 

n'hi  han  prous! 
Paco        Veurà;  com  que  no  sabíam   ahont  dirigirli 

la  correspondència,   las  cartas   que  venían 

s'anavan  guardant. 
Salv.       (que  las  va  mirant)   També   n'hi   ha   d'ell.    Serà 

perquè  vegi  què's  recordava  de  mi. 
Paco        Sí;  esperava  que  vostè  li  enviés  un  dia  ó 

altre  la  seva  direcció  pera  remétrelshi. 
Salv.       Pobre  papà!  La  veritat  es  qu'aquesta  cala- 

verada  ha  sigut  una  mica  regular.   Però   ha 

sigut  la  última... 

PACO  (ab  sorna)  Sí? 

Salv.       La  última  decididament.   (Com  commogut)   Ay! 

Aquesta  lletra!  (Per  un  altre  carta,  apart)  jPobre 
Angeleta!  No  tinch  perdó  de  Deu..!  Desde 
París  vaig  escriurerli  fa  nou  mesos...  y  no 
ho  he  fet  may  mes...  De  voluntat  no  m'en 
faltava  pas;  això  no...  Y  la  veritat  es  que 
l'estimo...  (alt)  Paco! 

Paco       Digui. 

Salv.       Desd'are  vull  fer  bondat. 

Paco       (esclafa  una  ríaiia)  Y  à  mi  m'ho  diu? 


li 


Paco 

Salv. 
Paco 

Salv. 


Paco 

Salv. 
Paco 


Sí;  à  tu.  Perquè? 

(quasi  ú  cau  d'aureiia)  Perquè  no'l  crech. 

Com..? 

(riiwnt)  Que  no'l  crech! 

Donchs  al.tiempo.  Y  are  deixam  sol,  perquè 

mentres  ve'l  papà  vull  dedicarme   à  llegir 

aquesta  correspondència. 

Ja'n  té  per  estona.  Ab  son  permís   (S'en  va  pel 

foro  y  Salvador  va  à  seure!  en  el  sofà). 

Vejàm  lo  que  diu  el    papà    (obra  una  carta  y  llegeix) 

«BarcelonalodeMayo».  Si  qu'esvella!  Porta 
un  retràs  d'un  mes  y  mitj.  També  ha  sigut 
capritxo:  escriurerm  y  guardar  las  cartas 
fins  à  saber  la  meva  direcció.  Bah!  À  veurer 
que  diu  (llegint)  «Hijo  indigno...»  (parlant)  Malo! 
Mal  comensament..!  Devia  estar  de  mala 
lluna  (n'egím)  «Hijo  indigno»  (parlant)  Prou  que 
tens  rahó  (llegint)  «No  quiero  calificar  tu  con- 
ducta» vpariant)  No;  ja  fas  be,  pobre  papà! 
(iif^iiu)  «En  vista  de  ella  y  del  continuo  aban- 
dono en  que  me  dejas  con  tu  vida  disipada... 
(parlant)  Oy  qu'es  cert:  crieu  fills,  crieu... 
(íicgiBt)  «con  tu  vida  disipada...   he  resuelto 

Casamie...»    (pansa  y  tornant  à  llegir)   «He  reSUeltO 

casarme...»  (nova  pausa)  Ben  l'et.  Jo  li  aprobo. 
Ja  qne  no's  casa'l  fill  que's  casi'l  pare. 
Y  pot  ser  si  que  s'haurà  casat;  però  en  Paco 
m'en  hauria  dit  alguna  cosa  y  en  Paco  no 
m'en  ha  dit  res  (ïrichotio)  Paco!  Paco! 

(entrant,  apart)  Ja  hi  SOI11.  (à  Salvador)  Que'm  cri- 
dava? 

Si,  escolta,  vina. 

Vostè  dirà. 

Be;  qu'es  cert  qu'el  papà  s'ha  casat?  Digas, 

(Paco  alsant  las  espatllas  y  posantse'l  dit  à  als  llavis)     <jEh? 

(igual  moviment  de  Paco)  S'ha  casat?(id.)  Però  parla, 

home,  parla.  (Moviment  d'espatllas  y  de  dit  per  part  de 
Paco,   senyalant  la   porta  primera  esquerra).     PerO     qu'es 

aquesta  mímica?  Digas! 
(depressa)  No  puch  dir  rés;  no  se  rés;  no'm  pre- 
gunti rés;  no'm  vull  ficar  àb  rés... 
Ni  sisquera  si  s'ha  casat? 
Donchs,  vaja  si;  s'ha  casat.  Això  ja  li  puch 
dir. 

Salv.       Però  ab  qui? 

PACO         (Després  d'alsar  las  espatllas  y  d'una  petita  pausa)    Ab     Una 

dona. 

Salv.       Però  qui  es  aquesta  dona? 

Paco  .Ah!  no  ho  sé.  No  se  rés,  no'm  pregunti  rés... 
no'n  vull  ficar  ab  rés... 

Salv.       Però  que  t'has  tornat  ximple? 

Paco       No  ho  se! 

Salv.       Bueno  ves;  deixam  estar. 

Paco  (apart,  anantsen)  Gracias  à  Déu.  M'han  dit  pocas 
esplicacions?  Donchs,  pocas  esplicacions. 

Salv.  (apart)  Però  que  deu  ser  tot  aquest  misteri?.. 
Bah!  bah!  No'ns  hi  capfiquem  (llegim)  «He 
resuelto  casarme.  Cuando  Uegue  la  presente 
à  tus  manos,  ya  nos  habràn  dado  la  bendi- 
ción».  Bueno!  Sigui  enhorabona,  (llegim)  «Tu 
padre».  No...  Si  després  de  tot  te  rahó  que 

li  SObra.   Veyàm  aquest    altra    (pren  un  altra  carta 

j -l'obra)  Ay!  ay!  La  tieta  que  s'ha  casat...! 
S'ho  devia  portar  la  lluna.  Quasi,  quasi  en 
els  calendaris  hi  falta  una  acotació.  Aixís 
com  dihuen:  «luna  nueva,  lluvias»,  haurían 
de  dir  també:  «cuarto  menguante,  matrimo- 
nios  (llegim)  «D.  Eaimundo  Guitart  y  D.a  Jo- 
sefa  Satorras,  participan  à  V.  su  efectuado 
enlace».  Mirin  la  tieta!  Quin  humor  ^Eh? 
Casars  à  sexant'anys!  Lo  que  dirà  l'oncle 
Eaimundo:  Gallina  vella  fa  bon  caldo...  Re; 
capritxos.  No  s'hi  haurà  casat  el  pare  ab 

Una  Vella  no!    (Tot  mirant  las  altras  cartas)    Lletra    de 

l'Angeleta!  Pobre  xicota!  El  cor  me  fa  un 
trip  trap...  Ves  perquè  l'he  d'estimar  tant  à 
n'aquesta  dona...  Estarà  ab  mi  que  trinarà! 
Oh!  y  ab  motius!  No  li  he  escrit  mes  qu'una 
vegada.  jPobreta!  Jo  divertintme  à  París  y 
ella  aburrintse  à  Sabadell!  No  tinch  perdó  de 
Deu.  Bah!  Li  escriuré  una  carta  que  l'enter  - 
neixi,  aniré  à  Sabadell  à  ferli  una  visita  y's 
quedarà  tan  convensuda..  (Pausa)  Que'm  deurà 
dir?  (obrint  ia  carta) Qu'es  curta!  Malum  signum, 
Y  no  porta  fetxa!  Es  defecte  de  totas  las 
donas:  l'ortografia  y  la  fetxa  la  deixan  en 
el  tinter...  Be:  veyàm  que  diu  (llegim)  «Sal- 
vador: Todo  ha  concluído  entre  nosotros!» 

Què  diu?Yare...?  (Hegint)  «Ta  calaverada  con 
la  Bella  Panchita...»  (pariam)  Però  qui  li  haurà 
anat  à  contar..?  (llegint)  «ha  sepultado  el  ca- 
rino  que  yo  sentia  por  tí!  No  te  acuerdes 
raàs  del  santó  de  mi  nombre...  (Witat)  Cuando 
recibas  la  presente,  que  es  mi  testamento 
para  ti...»  (parlant)  Però  es  possible...? 

(Al  armaran  'aquest  punty  mentres  Salvador  està  ab  la  vista  fixa  en 
la  carta,  entra  Angeleta  pel  l'oro  en  trajo  de  passeig  y  ab  tlors  àlas 
mans.  Entra  seguida  de  Paco,  y  sens  (ixars  ab  en  Salvador  s'en  va 
de  dret  à  la  primera  porta  esquerra.  Salvador  s'en  adona  en  quant 
ella  va  à  entrar  en  son  quarlo  y  s'alsa  diriginls  à  u'ella  llensant  to- 
tas  las  cartas.) 

Angeleta!  Àngel eta  (Ella  sense  girars'stica  en  son  quarlo 
y  tenca  la  porta  de  cop  à  temps  que  Salvador  s'hi  dirigeix^)  An- 
geleta!" (pausa)  Però  qu'es  això?  Sinó  somnio 
que'm  pelin (adonantse  de  Paco) ; Ah!  Paco;  esplicat, 
treumededuptes.  Tincb  el  cervell  enterbolit. 
Ni  se  si  soch  à  casa  meva,  ni  si  parlo  ab  tu, 
ni  fins  si  jo  soch  jo.  Digas:  ^ha  entrat  una 
dona  en  aquesta  habitació?  <jSi  o  no?  ^Som- 
nio ó  no  somnio? 

Paco       No  somnia,  senyoret.  Hi  ha  entrat. 

Salv.       Donchs  be:  qui  es  aquesta  dona? 

PACO  (Dresprés  de  titubejar  un  moment  senyala  ab  el  dit  l'habitació  de 

referència  y  diu)  Es . . . 

Salv.       Qui? 

Paco       La  seva  madrastra! 

Salv.       (esverat)  Qué  dius? 

Paco       Si  senyor,  si;  la  seva  madrastra.  Ja  ho  he 

dit.  (apart)  Aixís  com  aixís  també  ho  havia 

de  saber... 

SALV.  (que  s'ha  deixat  caurer  com  atontat  en  una  cadira) .  (Apart)    La 

meva  madrastra!  Però  es  posible?  (a  Paco)  Es- 
colta tu.  Ja  n'estàs  ben  segur  de  lo  qu'has 
dit?  ^Ja  la  coneixas  be  à  n'aquesta  dona? 
Digas:  ^la  coneixas  be? 

Paco  Que  si  la  conech?  Com  qu'es  la  meva  mes- 
tresa...  jDonya  Angeleta...! 

Salv.  Prou!  La  mateixa.  (Apart)  ;Perque  un  s'en  fii 
de  las  donas!  L'única,  l'única  qu'he  estimat 
en  aquest  mon  y  em  juga  aquesta  mala  par- 
tida..! (Se  sent  el  tet'...  tef...  de  l'automóvil.  Paco  s'arrima 
ai balcó).  Y  tot  per  qué?  Per  una  calaverada! 
Perquè  volent  ésser  un  bon  marit,  he  volgut 
correria  de  solter  pera  no  correria  de  casat... 

Paco 
Salv. 

Paco 
Salv. 


Paco 
Salv, 

Paco 

Salv. 
Paco 

Salv. 


Paco 

Salv. 
Paco 

Salv. 
Paco 
Salv. 

Paco 


Salv. 


No;  si  en  aquest  mon  no's  poden  fer   obras 

bonàs...  (ei  tei...tef...  de rauipmóvií).  Però  això  no 

quedarà  aíxis.  Vull  una  esplicació...   (Pausa) 

Si;  però...  ,;com   el   desafio   jo  à  n'el  papà? 

gCora.li   envio'ls   padrins  à  n'el  meu  papà? 

Però  r;per  qué  me  l'havia  de  jugar  ell  aquesta 

mala  partida?  Però...    (Eitef... t*í.... «Jerautomóvíi). 

Senyoret... 

(apart,  uo  íent  ras  Je  Paco)  Vet'aquí  perque'm  feya 

sempre  tants  elogis  d'ella!  El  payo! 

Senyoret! 

(com  aitans;  apart)    Però    <jquí   podia   sospitar..? 

Prou  qu'ho  deya  jo  qu'ell  no   si  casaria   ab 

Una  vella!  Ca!  (El  tel...  lef...  delaiitomóvil). 

Senyoret! 

(enfadat)  Qué  vols?  qué  desitjas?  Qué? 

Que  no   s'ha   cuidat  d'entrar  l'automóvil   y 

uns  quants  trinxeraires  s'hi  diverteixen. 

(cíidajít)    Qu'el    cremin,    que   se    l'enduguin; 

qu'en  fassin  lo  que  vulguin. 

Esta  be  (anaatseii  peiïoro).    Anemsen    Paco    que 

trona. 

(apart,  de  peu  en  mitj  ile  l'escena  després  d'uua  petita  pausa  co- 
uiensa  a  somriurer  lot  dirigint  una  mirada  à  la  segona  porta  es- 
querra) Y  que  soch  Pau!  Si  en  el  meu  quarto  hi 
tinch  una  porta  que  comunica  ab   el  seu! 

Ja!  ja!   ja!  (Pega  una  corredisa  cap  à  la  porta  segona  esquerra 

y  la  troba  tencada)  ;Tencada!  Y  han  tret  la  clau! 
Ah!  Es  clar  com  que  jo  era  fora..!  Ja  ho 
entench!  Paco!  Paco! 

(entrant)  Mani! 

La  clau  del  meu  cuarto. 

El  Seu  CUartO  es  aquell  (Senyalant  el  de  la  dreta).  Ja 

està  obert. 

(ab  estranyesa)  ^Qu'eS  aquell? 

Si  senyor. 

Pei'O. . .  (Paco  's  posa  el  dit  als  llavis  y  aixeca  las  espatllas  com 

al  principi)  Però  ^desde  quan? 

Desde  que'l  seu  papà   es  casat,  aquí  s'ha 

transformat   tot, tOt.  Aquest  (senyalant  la  segona  porta 

esquerra)  es  el  de  la  senyoreta.  Ja  sab  vostè 
que  las  dugas  habitacions's  comunican  y... 

(que  s'ha  anat  preocupant)   Si,    SÍ,    pi'OU:    pi'OU    qu'ho 

sé  que's  comunican... 

Paco       Donchs... 

Salv.  Prou;  no  parlis  mes.  Ves:  éntram  la  maleta 
a  l'habitació  que  se  m'ha  destinat,  (apart)  Men- 
tres  me  rento  y  em  mudo  de  roba  aniré 
pensant  lo  qu'he  de  fer;  si  entornarmen  a 
Londres  ó  quedarm'aquí.  (Paco  mentrestant  du  la 

maleta  à  l'habitació  de  Sahador)  Li  ÇSCríni'é!   Oh,  JO   ja 

ho  dich  que  li  escriuré.  Y  si  la  carta  arriba 
à  mans  del  papà/?..  Ditxós  papà!  (Pausa,  durant 
|a  ipial  dirigeix  una  mirada  ;i  l'habitació  d'  Angeleta)  Perquè 
no's  casava  ab  el  Xoy  de  Tona  en  lloch  de 
casar  s'ab  el  meu  pare?  Ay,  Angeleta,  An- 
geleta! Ja'ns  veurem!  Jo't  juro  qu'ens  veu- 
rem !  (sLen  va  resolt  per  la  dreta). 

ESCENA  IV 


ANGELETA  y  després  PACO 

(Angeleta  obra  cautelosament  la  porta  de  la  seva  habitació  y  entra 

en  escena). 

i 

Ang.  (sonmhent)  Hi  ha  que  convenir  que  la  ven- 
jansa  es  molt  sabrosa  (veyem  tascarUu  per  terra)  To- 
tas  las  cartas  per  terra!  Jesús!  Ab  quina 
ràbia  las  deu  haver  llensadas!  (Toca  i  timbre  ,pie 
hí  ha  en  el  vetllador)  La  meva  presencia  li  haurà 
fet  interromprer  la  lectura. 

Paco       (entrant  per  la  dreta)  Senyoreta. .. 

Ang.  Reculli  aquestas  cartas  y  dúguilas  al  quarto 
del  meu  fillastre... 

Paco        (tot  rècuilintins)  Senyoreta..! 

Ang.        Què  vol? 

Paco      Volia  dirli... 

Ang.      Qué? 

Paco       Que  lo  que  al  senyoret  li  convé  no  son  cartas. 

Ang.        Donchs  qué? 

Paco        Tila. 

Ang.       Tila? 

Paco       Si  senyora. 

Ang.        Y  per  qué? 

Paco       Perquè  està  que  bufa. 

ANG.  (que  s'haurà  assentat  à  prop  de  la  taula)    No'n    fasi    Cas 

Efectes  del  viatje.  Ha  volgut  córrer  massa 
y  s'ha  cansat. 

Paco       Pot  ser  si! 

Ang.        Cansan  molt  els  automóvils. 

Paco       Si  senyora,  si. 

Ang.        Oy  que  si? 

Paco       Si  senyora,  si. 

Ang.  A  vostè  que,  segons  noticias,  era  el  seu  con- 
fident, ja  l'hi  devia  fer  anar  alguna  vegada 
ab  automóvil... 

Paco        Si  senyora,  si. 

Ang.        A  dur  alguna  embaixada... 

Paco       Si  senyora...;  no  senyora,  no, 

Ang.       No? 

Paco       No  senyora,  no. 

Ang.        Que  ja  s'han  vist  ab  el  seu  papà? 

Paco        No  senyora,  no. 

Ang.        Qu'ha  sortit  el  meu  marit? 

Paco       Si  senyora,  si, 

Ang.  (mirantio  ab  detenció)  Sab  que'l  trobo  molt  estrany 
avuy  à  vostè? 

Paco       Estrany? 

Ang.  No  sab  dir  altra  cosa  que  si  senyora,  si;  no 
senyora,  no.  Sembla  un  ninot  ab  corda. 

Paco       Es  la  consigna. 

Ang.        Com  vol  dir  la  consigna? 

Paco  Vull  dir,  qu'al  anàrsen  m'ha  dit  D.  Ernest: 
«pocas  esplicacions».  Y  jo  obeheixo. 

Ang.        Comprenen. 

Paco        Be,  però  que'n  faig  d'aquestas  cartas? 

Ang.        Ja  li  he  dit:  dúguilas  al  meu  fillastra. 

Paco       Y  si  no  las  vol? 

Ang.        Crémilas,  home,  crémilas. 

PACO  Bueno,  bueUO.    (apart,  anantsen  cap  el  quarto  de  la  dreta) 

Com  més  va,  més  decidida  la  trobo. 

(A  temps  que  Paco  s:en  va,  entra  D.  Ernest  pe'l  foro). 

ESCENA  V 

AXGELA  y  ERNEST 

ERN.  (al  entrar  y  arrimants'  à  Angeleta)  Ola  rateta! 

ANG.  (que,  asseguda  eu  un  balanci  s'està  gronxant)    Ola    ratolí! 

Ja!  ja!  ja! 
Ern.        Ja   m'ha   dit  el  porter  qu'en  Salvador  ha 
arribat. 

Ang.        Si,  ja  es  aquí. 

Ern.  Ja  ho  he  conegut  de  lluny,  perquè  he  vist 
l'automóvil  à  la  porta.  (ai.  to  confiJenciai)  ^Sabs 
si  s'ha  enterat  de  la  correspondència? 

Ang.  Ho  suposo,  perquè  las  cartas,  obertas  unas 
y  tancadas  las  demés,  estavan  totas  per 
terra... 

Ern.        (id.)  L'has  vist? 

Ang.  Quan  he  entrat,  m'ha  semblat  que  seya  en 
el  sofà.  Com  jo  també  estasra  enterada  de 
que  havia  arribat,  he  pres  las  degudas  pre- 
caucions y  he  entrat  fent  semblant  de  no 
veurerl;  mes  aixís  que  obria  la  porta  de  la 
meva  habitació,  ha  saltat  com  un  llamp  da- 
rrera meu.  He  tencat  à  córrer  cuyta  y  l'he 
deixat  com  pots  suposar.  Ell  prou  me  cri- 
dava, però  com  si  no.  Deu  ésser  en  son 
quarto. 

Ern.  Bravo!  Are's  convencerà  de  que  ab  el  cor 
d'una  noya  no  s'hi  juga  y  menos  ab  el  d'una 
noya  com  tu,  àqui  deya  qu'estimava  tant... 
Calla!  'M sembla  que'l  sento...  (ai> intenció)  Aixe- 

l'ida!  (Paco,  surt  de  l'habitació  de  Salvador,  atravessa  l'escena 
y  surt  p'el  l'oro.  Salvador  entra  en  escena  radera  seu)    jY    que 

n'ets  de  maca! 
Ang.        (nhent)  Ja,  ja,  ja. 

(Paco  s'queda  parat  à  prop  de  la  porta). 

Ern.        (àAngeieta,  apart)  No  riguis,  dona  no  riguis. 


ESCENA  VI 

Dits  y  SALVADOR,  després  PACO 

SALV.         (desde'l  fons  y  com  à  mitja  veu)  Papà! 

ERN.  (sens  escoltarlo  y  tot  fent  mimosa  Angeleta)     TrapaSSerOta! 

(■Com  ho  has  fet  pera  capgirarme'l  cervell 
d'aquesta  manera?  Si  sabessis  lo  que  t'es- 
timo! 

Ang.       Y  jo! 

Salv.       (apart)  Ves  quin  paper  hi  faré  jo  à  casa  (adeian- 

tantse,  alt)    Papà! 

Ern.        (girantse  yveyenta Salvador)  Ola!  ola!  Benvingut! 
Salv.       (parat)  Gracias  (pausa). 

Ern.  'T  quedas  tot  parat...  Sembla  que  no  tens 
paraulas.  Deu  mesos  que  faltas  de  Barcelona; 
acabas  d'arribar,  'm  veus,  ens  veus...  y  ni 
tens  una  abrassada  pera  mi,  ni  una  frase 
pera  l'Angeleta. 

Salv.  Tens  rahó.  (Abrassa  à  son  pare)  Angeleta...  (Saln- 
dantla.  Angeleta  li  allarga  la  ma). 

ERN.  (Presentanlli  l'Angeleta)  La  meva  esposa.  (Quadro'.   An- 

geleta seria  baixa'i*  ulls)  La'qu' ahir  era  la  teva  nú- 
via..., avuy  ja  ho  veus,  es  la  meva  muller. 
Res  mes  just!  'M  deyas  quel'estimavas  tant, 
m'ho  repetías  tantas  vegadas  al  dia,  'm 
feyas  d'ella  y  de  sas  herniosas  qualitats  una 
pintura  tan  acabada,  que'm  vas  contagiar  el 
carinyo  que  per  ella  sentías  y  vaig  arrivar 
à  estimaria  mes  que  tú.  Res,  donchs,  més 
natural,  que  quan  tu  l'abandonavasfosjoqui 
vingués  à  recull  iria...  Suposo  que  no't  sabrà 
greu  y  que  preferiràs  cent  vegadas  veurer 
à  l'Angeleta  fent  la  felicitat  de  ton  pare,  que 
la  d'un  altre  home.  ;Y  ho  soch  tan  de  felís 
ab  ella!  La  trobo  tan  hermosa  la  vida  desde 
que  l'Angeleta  es- meva,  tota  meva,  que  sols 
per  això  mereixas  que  no't  renyi  y  que'ls 
dos  te  perdonem.  ^.Veritat  que'l  perdonas  tu 
també  Angeleta? 

Ang.        (ab  ironia;  Per  ma  part  queda  ben  perdonat. 

Salv.       (a  Angelet»)  Gracias 

Paco        (entrant  ai.  un  leWüuwuia)  Don  Ernest? 

Ern.        Qué  hi  ha? 

Paco.       Un  telefonema... 

Ern.        Entra. 

(Paco  entra  y  li  entrega  un  telefonema). 

Ang.        Qué  serà?  Alguna  novedat? 

ERN.  (que  l'ha  obert  y  tot  satisfet)  Y  tal !  Te  (donanl  el  telefonema 

a  Angeleta).  Demana  conferencia  telefònica  in- 
mediata  desde  Cadis. 
Ang.        Ja? 

(Salva'or  fa  senyas  à  Paco  pregon  tan  Ui  qu'es  tol  aquell  misteri. 
Paeo  li  respon  ab  senyas  que  no  sab  res). 
ERN.  (que's  ha  girat  y  ha  sorprès  à  Paco)  Putxinel•li!     Surt 

d'aquí.  Ves  quinas  ganyotas  de  fer. 
Ang.        Qué  passa? 

Paco        Res;  que'm  picava  l'esquena  y... 
Ern.        Be;  surt  d'aquí  qu'lii  estàs  demés. 

Paco. 


Ern, 


Ang. 
Ern  . 
Ang. 
Ern. 


Salv. 


Dispensi  (ananisen,  apart).  Cada  dia'm  bateja  de 
diferenta  manera.  Ahir  em  digué  mico,  avuy 
putxinel•li.  Be'n  te  sort  qu'el  senyoret  es 
aquí. 

(Matis  p'el  toro), 
(ijii'lianrrí  ligural  parlat  a  cau   d'anrella  ah  An^eleta)     Ja    l•lO 

veus!  Tinch  precisió   de  deixarvos  un   mo- 
ment. Com  l'estació  telefònica  es  à  la  vora, 
prompte  tornaré. 
Vols  que  t'acompanyi..? 
No  cal! 

(com  temerosa  d'en  Salvador)  Es   que... 
No  cal,  dona,  no  cal.  Tinch  plena  confiansa 
en  el  meu  fill.  (Salvador  qu'ostava  digtretfixa  atenció  à  lo 

que  diu  d.  Ernest).  Y  espero  que  sabrà  guardar 
el  degut  respecte   à   qui   ocupa  en    aquesta 
casa  l'iloch    de  la  seva   mare.   Vaja,    hasta 
luego. 
Adéu,  papa. 

(Ernest  se'n  *:ï  p'èl  foro). 


ESCENA  VII 


ANGELET A  y  SALVADOR 
SALV.         (aixis  qu'ha  eixit  son  pare's  nira  ràpidament  a  Àngeleta  y  li  diu  ali 

decisió)  Donchs  s'equivoca. 

ANG.  (esverada)  Salvador!    (farinpasenraderà). 

Salv,       (taiiantin  pas)  S'equivoca,   sí;  y   tu  no't  mous 
d'aquí.  Seu. 

ANG.  (ab  ironia)  Me  fas  por. 

Salv.       Seu! 

ANG.  (seyént  com  sugestionada  y  mirant  a  Salvador)    Ja    Sech,ja 

sech;  qué  vols? 
Salv.       Havem  de  parlar,  y  havem  de  parlar  à  solas. 
L'ocasió  s'ho  porta.  Vull  aprofitaria. 

ANG.  (mirant  à  Salvador)  Pensa... 

Salv.       No  penso  res. 

Ang.        (ai>  ironia)  No  abusis  de  la  confiansa  del  teu 

papà  y  de  la  meva  debilitat. 
Salv.       Es  ell  qui  ha  comensat  per  abusar  de  la 

meva  debilitat  y  de  la  meva  confiansa... 
Ang.        Ell? 

Salv.  Ell  sí...  Un  moment  de  deliri,  un  acte  d'ín- 
consciencia,  un  esclat  de  la  joventut  li  ha 
bastat  pera  fer  presa  en  ton  cor  ofès  y  ferlo 
seu.  Ell  fou  cruel;  tu...  tu  has  sigut  molt 
lleugera. 

Ang.  Menos  mal  que  reconeixas  que'm  vas  ofen- 
drer. 

Salv.       Hi  ha  ofensas  y  ofensas. 

Ang.        Es  cert. 

Salv.  Però  totas  se  perdonan  quan  se  te  al  ofensor 
un  verdader  carinyo.  Si  m'haguessis  estimat 
com  t'estimava,  com  t'estimo  encare,  hau- 
rías  esperat  el  meu  retorn  ab  la  confiansa  de 
la  dona  que  no's  deixa  imposar  p'els  con- 
cells  egoistas  d'una  tercera  persona. 

Ang.        Sí! 

Salv.  (cada  vegada  ai>  mes  calor)  Harías  tingut  la  constàn- 
cia de  l'escull,  que  ni  s'enfonsa  ni  s'esgruna, 
per  forts  que  siguin  els  cops  que  rebi  de  las 
mateixas  onas  que  l'amanyagan. 

Ang.        Si,  home,  si. 

Salv.  Si  m'haguessis  estimat  de  cor,  haurías  com- 
prés qu'un  amor  de  sis  anys  te  las  'arrels 
massa  fondas,  pera  que  un  capritxo  ó  una 
lleugeresa  poguessin  arrancarlas. 

Ang.  Si.  però  hi  ha  vegadas  qu'un  clau  petit  mata 
una  alsina  molt  forta.  Y  aixis  com  dius  que 
hi  ha  ofensas  y  ofensas,  hi  ha  també  caprit- 
xos y  capritxos;  uns  que  passan  com  estre- 
llaserrantsquenodeixan  rastre;  capritxos  de 
un  moment,  d'un  dia,  d'una  setmana. ..  després 
»  s'esfuman  per  si  sols.  Aquests  poden  perdo- 
narse.  El  teu  no  es  dels  d'aquesta  categoria. 
Tu  has  anat  p'el  mon  ab  una  dona  de  mon. 
deixant  per  tot  el  rastre  del  escàndol  y  has 
begut  en  son  calzer  impur  fins  à  sadollarte... 
Tu  bebías,  bebías,  y  cada  gota  d'aquell  bre- 
vatje  ho  era  de  veneno  que  anava  matant  el 
teu  amor. . .  Acabares,  com  era  natural,  sense 
recordarte  de  mi,  ni  qu'al  mon  fós,  fins  que 
t'ha  tornat  à  la  vida  del  amor  una  reali- 
tat inesperada:  la  nova  del  meu  casament. 
Sens'  això  y  sense  la  casualitat  d'haverme 
trobat  precisament  à  casa  teva,   potser  que 

may  mes  t'haurías  recordat  de  l'Angeleta 
que  t'estimava  ab  tota  l'ànima. 

Salv.       Qué  m'estimava? 

An<;.        Ab  tota  l'ànima! 

SALV.  (arrimant*  à  n'ella  y  tractant  d'agafarli  una  ma  qu'ella  retira) 
Y  qu'encara  m'estima! 

Ang.        (ab  dignitat  y  aisanise)  Salvador! 

Salv.  Es  que  fins  aquí  sols  has  vingut  à  significar 
qu'an  capritxo,  un  senzill  capritxo,  una  ca- 
laverada  havíau  acabat  ab  l'amor  meu. 
Donchs  be;  això  no  es  mes  qu'una  suposició 
teva;  suposició  equivocada,  si;  perquè  jo 
t'estimo ;  t'estimo  per  sobre  de  tot  y  de 
tothom.  De  tothom,  r,ho  entens?  Ho  entens 
be  lo  que't  dich?  Que'l  meu  pare  sigui  avuy 
el  teu  marit  no  ha  d'ésser  obstacle  pera  que 
jo  t'estimi... 

An(í.        Salvador..! 

Salv.  No  y  mil  vegadas  no!  Tot  quant  m'has  dit 
es  una  aberració  teva  pera  disculpar  la  teva 
lleugeresa.  Si,  Angeleta,  si;  la  teva  lleuge- 
resa. Soch  jo  qui  ha  d'acusarte;  tu  à  mi  no, 
r;Tanta  pressa  tenías?  ^Tanta  por  tenías  de 
quedarte  pera  vestir  sants,  qu'als  cinq  me- 
sos del  meu  viatje  ja  emprenías  el  del  ma- 
trimoni? Oh!  Y  ab  qui!  Ab  el  primer  que  se't 
va  oferir,  abusant  com  abans  he  dit,  de  la 
meva  confiansa.  Ab  un  home  que't  dobla 
l'edat,  ab  el  meu  pare!  Oh!  Això,  es  ihmens! 
No;  tu  no  havías  d'esperar  cinq  mesos,  sinó 
deu,  uu  any,  dos,  deu,  trenta. 

Ang.        Cent,  home,  cent... 

Salv.       Mal  haguéssim  signt  cent. 

Aníí.  Es  clar,  la  lley  del  embut.  La  llibertat  pera 
vosaltres  homes.  Pera  nosaltres  l'esclavitut. 
Pera  vosaltres  totas  las  flors  de  la  vida;  pera 
nosaltres  tan  sols  els  escardots.  No,  Salva- 
dor, no.  Y  després  de  tot:  c;perqué  havem  de 
parlar  tant?  ^Crecb  haverte  escoltat  prou; 
mes  de  lo  que  devia,  perquè  ja  suposava  tot 
lo  que  m'havías  de  dir,  lo  que  precisament 
no  havia  d'escoltar. 

Salv.       No,  no;  encare  no  t'ho  he  dit  tot. 

(Salvador  s'arrima  à  Angeleta  y  aquesta  s'aparta  dolsam-nt  cap 
à  radera  del  sofà). 


Ang.        Ah,  no'? 

Salv.  No  Angeleta.  Jo  no  visch  sens  tu.  Si  he 
tornat  à  Barcelona  ba  sigut  per  tu.  Y  tu  no 
voldràs  sens  dupte  que  jo  fassi  à  tos  peus 
el  sacrifici  de  la  meva  vida. 

ANG.  (abirenía)  jHoiTOr! 

Salv.  Encare  que  tos  llavis  diguin  que  no  m'es- 
timas,  tos  ulls  els  desmenteixen. 

Ang.        Prou!  prou! 

Salv.  Jo  vull  ferte  felís  y  ja  que  no  hi  deixi  nia 
vida,  vull  posar  à  tos  peus  el  mon  enter. 

Ang.  Salvador!  Prou!  que'm  compromets!  Si'l  teu 
papà'ns  trobés  junts...  Deixam! 

Salv.  Pera  que  no'ns  trobi  may  mes, t'ofereixo  una 
solució.  A  la  porta  tinch  l'automóvil  prepa- 
rat. Fugim! 

Ang,        (com  diesa)  Salvador! 

Salv.       Fugim! 

Ang.        (ah  serietat)  Que'm  prens  per  la  Bella  Panchita. .? 

Salv.       Oh!  calla!  Aquest  nom  en  tos  llavis...  (Prt- 

uentla    per    las  mans.  aprop  del   halró). 

Ang.  •  (sempre imnica)  Déixam,  déixam.  Déixam,  que 
ve'l  teu  papà.  Miral!  Ay!  Ens  ha  vist!  Quina 

vergonya. ..  Av!  ('S  deixà  caurer  comdesmayadaenbrassos 
de  Salvador) . 

Salv.  Angeleta!  Si  que  l'he  feta  bona!  Angeleta! 
Que  pugi'l   papà  y  ens  trobi  aixís!  Y  pesa! 

(cridant)  Paco!  (tot   lent   aire  à  Angeleta)    Bona    Ocasió 

per  endúrmela,   pero'l  papà  ja  deu  pujar  la 

escala  ;Paco!  (Segueix  fenWï  aire). 


ESCEEA  YIII 

Dits  y  PACO 

Paco        Qué  se  li  ofereix? 

SALV.  (cpiencare  no  ha  vist  à  Paro,  aparl)  El  papà  Sempre  tan 

inoportú.  Com  tots  els  pares!  (vejeni  à  Pam) 
Cuyta,  te;  aguanta  à  la  senyoreta,  mentres 
jo  vaig  à  mon  quarto  à  buscar  algunas  sals 
que  tinch  à  la  maleta.  Corra. 

PACO  (prenentl;i  instintivament)  Pei'O... 


(apari)  Hi  ha  qu'evitar  l'escandol  y  veurer  els 
toros  desde  la  barrera,  perque'l  qu'es  are 
s'arma  la  de  San  Quintin...  (s'en  ?a  per  la  dreta) . 
Y  em  deixa  ab  aquest  be  de  Deu  als  bras. 
S03Í  Si  m'atrevís  lífaría  uu  petó!  D'aquestas 
ocasions  ne  cahuen  pocas.  Una  carn  tan 
fresca...  (passa  la  ma  per  lacarà  d'Aogefeta  tul  mirant  ú  dreta 
y  esquerra  per  por  de  qu'I  vegin)  y  una  pell  tan  fina... 
(Angeleta  al  sentir  que  li  passa  la  ma  per  la  cara,  li  pega  una  l>o- 
leta'da)  . 

(qnes'ha  incorporat)  Desvergonyit! 
i  confós)  Dispensi. ..  (Angelela's  passa'l  mocador  perla  rara) 
Las  mevas  mans  no  deixan  senyoreta... 
No  deixan,  però  embrutan.  Surti  d'aquí!  Ho 
contaré  tot  à  D.  Ernest. 

(suplicant)  No  ho  fassi,  per  amor  de  Deu... 
Yosté  qu'es  tan  bona...  tan  dolsa... 

Ang.        Si  ,jeo?  Surti  d'aquí! 

Paco  Ja  m'en  aniré;  però  no'm  denuncií;  Don  Er- 
nest me  tran caria  las  camas  y  el  senyoret 
Salvador  me  clavaria  la  puntilla. 

Ang.        Be,  vagi;  vagi  en  nom  de  Deu! 

(Paro  s'en  va  lent corlesías  yembesleix  ah  Don  Ernest  qu'entra  p'el 
fòro,  mentres  Angeleta  oo's  pol  lehii  el  riurer). 


ESCENA  IX 

D.  ERNEST,  AXfí.ELETA  y  després  SALVADOR 

(  qn'al  entrar  emheslçix  ;i  Paco)  Ximple! 

Ernest! 

Y  en  Salvador? 

(rihent)  Està  fora  de  tino.  Ja,  ja,  ja! 

(Salvador  treu  el  rap  p'el  povlier). 

Aviat  li  ha  passat  el  desmay!  Es  clar:  com- 

que  te'l  vinagre  al  costat. 

Be:  esplicat. 

(Ernesly  :Angeleta's,giran  cap  elquarló  de  Salvador  com  alisbaul 

si  aqüesl  ris  escolta  y Salvador  retira  el  cap  precipitat! ameu t). 

ANG.  Està  furiós.  (Salvador  torna  à  treurer  el  cap).    Diu    que 

m'estima  com  may  y  que  no  respecta  res. 
'M  proposava  nada  menos  qu'una  fuga  en 
automóvil. 

Ern.        ; Mirat  el  pillo! 


Axg.  Quan  t'he  vist  venir,  corn  que  precisament 
estavam  prop  del  balcó  y  'ni  tenia  fora  de 
sí,  agafada  per  las  mans,  li  he  fet  creurer 
que'ns  havías  vist,  he  fet  veurer  que'm  des- 
mayava  y  m'ha  plantat  en  brassos  d'en  Paco 
fugint  seus  dupte  del  teu  escàndol. 

Salv.  (apart)  Ali!  ah!  De  modoque  tot  això  ha  sigut 
una  comèdia? Com  mes  va,  menos  ho  entench. 

Ekx.  De  modo  que  tens  el  convenciment  de  que 
t'estima...? 

Ang.  Xo  m  quep  el  menor  dupte.  M'estima  bo- 
jnment. 

Ern.        Ho  celebro! 

Salv.  (apart)  Gracías!  Si  tinch  un  pare  que  no  me'l 
mereixo. 

Ern.  Donchs  si:  he  parlat  ab  la  meva  esposa. 
M'ha  dit  L'Eúlalia  qu'havía  arribat  à  Cadis 
sens  novedat,  però  qu'estava  molt  marejada: 
de  manera  qu'ha  deixat  el  vapor  y  arribarà 
à  Barcelona  per  terra. 

Salv.       (apart)  Qui  deu  ser  aquest'altra? 

Axg.        De  mauera  que  demà  passat  ja  serà  aquí? 

Ern.  Sí:  demà  passat.  Seguirem  fent  la  comèdia 
dos  días  mes.  Fins  à  demà  passat  seràs  la 
meva  senyora.  Quan  ella  sigui  aquí  seguiràs 
essent  la  núvia  d'en  Salvador.  (Safratfor  entra- én 
escena apochàpoch).  Allavors,  si  ell  fa  promesa 
d'esmenarse,  disposarem  à  corre  cuyta'l  vos- 
tre casament. 

Salv.       La  promesa  la  faig  desd'are. 

Ekx.        Com? 

Axg.        (apart)  A  llesi  no'l  guaya  ningú. 

Salv.  Ho  he  sentit  tot  y  m'he  enterat  de  que  tot 
ha  sigut  una  comèdia,  (a  Àngela)  Lo  qu'es  tú 
has  fet  molt  be  el  paper.  Per  còmica  no  tin- 
drías  preu.  (Àngèietariu). 

Ern.  Ja  que  ho  has  sentit  ^perquè  negarho?  Si-, 
una  comèdia  que  vàrem  urdir  aixís  que 
m'anunciares  la  teva  vinguda,  à  fi  y  efecte 
de  castigar  el  teu  comportament  y  posar  à 
prova'l  teu  carinyo  per  aquest  àngel  de  Deu. 
Després  de  la  teva  calaverada,  'ns  donares 
el  dret  de  duptar  de  tot.  Vaig  anar  à  Saba- 
dell avuy  fa  vuyt  días  y  d'acord  ab  el  pare 

de  l'Angeleta  vaig  conduhirla  aquí  pera  ju- 
irarte  aquesta  mala  partida. 

Salv.  Aquella  calaverada  fou  la  despedida  de  la 
vida  de  solter,  qu'he  deixat  à  l'estranger 
pera  consagrar  desd'avuy  la  meva  existèn- 
cia à  l'Angeleta,  fent  d'aquesta  casa'l  niu 
del  nieu  amor. 

Ekn.        Y  del  meu. 

Salv.       Ah,  si? 

Ekn.  Sí;  d'aquest  arbre'en  penjaran  dos  nius. 
Demà  passat  arribarà  la  meva  verídica  es- 
posa, D."  Eulàlia  Soto,  una  cubana  à  qui 
conegui  à  Pinar  del  Río,  abans  de  conèixer 
à  la  que  mes  tart  fou  la  teva  mare.  Quan 
vaig  saber  qu'havía  enviudat  vaig  oferirli 
la  meva  ma  y  ens  casarem  per  poders.  Ha 
arrivat  à  Cadis  y  passat  demà  la  tindrem  à 
Barcelona. 

Salv.  Sigui  enhorabona!  (a  Angeieta)  ^Qué  t'estimas 
més...?  fï.Esser  la  meva  madrastra  ó  la  meva 
núvia...? 

Ang.        (baíxahi  ni  niïs)  La  teva  esposa. 


ESCENA  ULTIMA 

PACO  y  ilits 

Paco  Senyoret... 
Ern.  Qué  hi  ha? 
Paco       Un  lacayo  ha  portat  aquesta  carta  pera'l 

senyoret  Salvador. 
Salv.       Una  carta? 
Paco        (éntrepüiií)  Si  es  servit. 
Ang.        (preneniii)  Quin  paper  mes  bufó.  Sembla   de 

dona!  (olorant ei  sobre)  Quina  fortor...   Uf..!   Te. 

(Donanlli  la  carta), 

(Salvador  la  te  a  las  mans  sens  atrevirs  à  obriria). 

Salv.       Si,.,  ves...    are.  (apart)   Quina   concidencia! 
(àPa.co)  Te  tórnali...  dígali... 

ErN.  (prencnlü  de  las  mans)  No  t'amohinis.  Ja  l'obl'iré  JO. 

Salv,       (àAnfíeieta)  Que  consti  que  jo... 

Enr.        (llegim)  «La  Bella  Panchita. .. 

Ang.        Encare  es  per  aquí  aquesta  fulana? 

Salv.  (confós  à  Aiigeieia)  Jo  no'n  se  rés.  Vaig  plantaria 
fa  sis  mesos...  Fou  la  última  calaverada. 
T'ho  juro. 

Een.  ;Pst!  (seguint  la  lectura)  "La  Bella  Panchita  parti- 
cipa à  V.  su  èfectuado  enlace  y  le  ofrece  su 
casa...  BroAvn  Strett..."  (parlant)  Deu  voler  dir 
carrer  estret  (llegim)  "n.°  40,  New-York." 

Ang.  -      jAh! 

Salv.       Ho  veus? 

Paco  (a  distancia)  Hi  ha  donas  que  tenen  barra  pera 
tot. 

Salv.  Y  homes  com  els  que  s'hi  casan  qu'encare 
ne  tenen  mes. 

Een.  Lo  qual  demostra  à  la  vegada,  qu'en  el  mon 
hi  ha  molts  desgraciats,  com  verbigracia  el 
marit  d'aqueixa  fulana,  y  de  molts  felissos 
com  nosaltres, 

(al  públich) 

qu'aquí  trobarem  el  cel 
si  ara  vostès  no'ns  desayran, 
y  ab  sos  aplausos  enlayran 
la  nostra  lluna  de  mel. 


FI  DE  LA  COMÈDIA 


íti 


La  mare  de  Deu  del  Mont,  drama  en  tres  actes 
y  en  vers,  original. 

Lo  cor  y  l'ànima,  drama  en  tres  actes  y  en  vers, 
original. 

La  pubilla  de  Caixàs,  drama  en  tres  actes  y  en 
vers,  original. 

El  Túnel,  drama  en  tres  actes  y   en   vers,   original. 

Una  casa  de  boigs,  comèdia  en  quatre  actes  y  en 
prosa,  arreglo  de  l'obra  alemana  Una  idea  boja. 

Els  dos  Crepuscles,  drama  en  tres  actes  y  en 
prosa,  original. 

Dos  companys  mal  avinguts  (1),  joguina  en 
un  acte  y  en  vers,  arreglo  del  italià,  de  l'obra 
Meglio  soli  che  mal  açompagnati. 

La  minyona  del  Rector,  joguina  en  un  acte  y 
en  prosa,  arreglo  del  francès. 

Lucrezia  Borgia,  joguina  en  un  acte  y  en  vers , 
arreglo  d<íl  italià. 

Rin,  joguina  en  un  acte  y  en  vers,  arreglo  del  italià 

La  cosina  de  la  Lola,  comèdia  en  un  ;icte  y  en 
prosa,  original. 

Botifarras  dolças,  comèdia  catalana  portuguesa 
en  un  acte  y  en  prosa,  original. 

Antony,  Mestre  de  ball,  joguina  en  un  acte  y 
en  prosa,  original. 

Mala  partida,  comèdia  en  un  acte  y  en  prosa, 
original. 


(1)     En  colaboració  ab  D.  Víctor  Rahola. 


preu  1  peseta 


